Folketing
2003-10-24

Man bliver simpelt hen nødt til at have nogle samarbejdspartnere, og derfor har vi lagt op til partnerskaber med andre grupper og organisationer, som kan være interesseret i at bidrage til, at vi får løst problemerne. Jeg synes, vi har set nogle utrolig spændende udspil. På en konference om ernæring, som Fødevareministeriet afholdt her den 2. oktober, var der en klar, positiv melding fra SiD om at indgå partnerskab om bekæmpelse af fedme. Vores store organisationer og Kræftens Bekæmpelse er positive og medspillere i 6 om dagen-kampagnerne, og DSB er nu gået ind med ønske om at kunne servere mere sundhedsrigtig kost i tog og på banegårde. Så jeg synes, at der klart er et ønske fra mange forskellige sider om at bidrage til at løse disse kæmpestore problemer, som, hvis ikke vi håndterer dem, vil vokse os fuldstændig over hovedet. Til hr.